CELEX: C2004/300/40
Language: et
Date: 2004-12-04 00:00:00
Title: Euroopa Kohtu (kuues koda) 14. oktoobri 2004. aasta otsus kohtuasjas C-193/03 (Sozialgericht Stuttgart'i eelotsusetaotlus): Betriebskrankenkasse der Robert Bosch GmbH versus Saksamaa Liitvabariik (Sotsiaalkindlustus — Teises liikmesriigis tekkinud ravikulude hüvitamine — Määruse (EMÜ) nr 574/72 artikkel 34 — Haigekassa poolt rakendatav lihtsustatud menetlus väikeste summadega arvete täies ulatuses hüvitamisel)

4.12.2004   
            
            
               ET
            
            
               Euroopa Liidu Teataja
            
            
               C 300/20
            
         
      EUROOPA KOHTU
   
   (kuues koda)
    14. oktoobri 2004. aasta otsus
   kohtuasjas C-193/03 (Sozialgericht Stuttgart'i eelotsusetaotlus): Betriebskrankenkasse der Robert Bosch GmbH versus Saksamaa Liitvabariik (1)
   
   (Sotsiaalkindlustus - Teises liikmesriigis tekkinud ravikulude hüvitamine - Määruse (EMÜ) nr 574/72 artikkel 34 - Haigekassa poolt rakendatav lihtsustatud menetlus väikeste summadega arvete täies ulatuses hüvitamisel)
   (2004/C 300/40)
   Kohtumenetluse keel: saksa
   Kohtuasjas C-193/03, mille esemeks on Euroopa Kohtule EÜ asutamislepingu artikli 234 alusel Sozialgericht Stuttgart'i (Saksamaa) 19. märtsi 2003. aasta otsusega esitatud eelotsusetaotlus nimetatud kohtus pooleliolevas asjas järgmiste poolte vahel: Betriebskrankenkasse der Robert Bosch GmbH ja Saksamaa Liitvabariik, saabunud Euroopa Kohtusse 9. mail 2003. aastal, on Euroopa Kohus (kuues koda), koosseisus: koja esimees A. Borg Barthet (ettekandja) ja kohtunikud J.-P. Puissochet ja S. von Bahr; kohtujurist M. Poiares Maduro, kohtusekretär R. Grass, 14. oktoobril 2004 teinud otsuse, mille resolutiivosa on järgmine:
   Nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes) rakendamise kord, mida muudeti ja täiendati nõukogu 2. juuni 1983. aasta määrusega (EMÜ) nr 2001/83, mida muudeti nõukogu 29. aprilli 1999. aasta määrusega (EÜ) nr 1399/1999, artiklit 34 tuleb tõlgendada viisil, et sellega ei ole vastuolus siseriiklike õigusnormide raames täideviidav tegevus, mille kohaselt hüvitab haigekassa täielikult oma liikme teises liikmesriigis viibimise ajal tekkinud ravikulud, kui need ei ületa 200 DEM'i.
   
      (1)  ELT C 200, 23.8.2003.